“เงินบาท” เปิด 33.84 บ. รับจีนเปิดประเทศ-เฟดชะลอขึ้นดอกเบี้ย
“เงินบาท” เช้านี้ (5 ม.ค.66) เปิด 33.84 บ. รับกระแสเงินทุนไหลเข้าตลาดพันธบัตรไทยต่อเนื่อง-จีนเปิดประเทศ-เฟดชะลอขึ้นดอกเบี้ย คาดเงินบาทเคลื่อนไหวในกรอบ 33.70 - 34.00 บาท/ดอลลาร์
“เงินบาท” เช้านี้ (5 ม.ค.66) เปิด 33.84 บ. รับกระแสเงินทุนไหลเข้าตลาดพันธบัตรไทยต่อเนื่อง-จีนเปิดประเทศ-เฟดชะลอขึ้นดอกเบี้ย คาดเงินบาทเคลื่อนไหวในกรอบ 33.70 - 34.00 บาท/ดอลลาร์
5 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (5 ม.ค.66) เปิดตลาด 33.84 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานที่ระดับ 34.00 บาท/ดอลลาร์
โดยวานนี้ (4 ม.ค.66) เงินบาทแข็งค่าสุดในรอบ 8 เดือน ที่ระดับ  33.98 บาท/ดอลลาร์ แข็งค่าทิศทางเดียวกับสกุลเงินในภูมิภาค โดยเงินบาทแข็งค่านำภูมิภาค
ทั้งนี้เงินบาทได้รับปัจจัยบวกเนื่องจากวันที่ 4 ม.ค มีกระแสเงินทุนไหลเข้าตลาดพันธบัตรไทยสุทธิ +16,895 ล้านบาท ซึ่งไหลเข้าต่อเนื่องจากวันที่ 3 ม.ค.ที่เข้ามาสุทธิ +11,321 ล้านบาท ส่งผลให้เงินบาทแข็งค่ารวดเร็ว ประกอบกับข่าวดีจากจีนเริ่มเปิดประเทศ
สำหรับเมื่อคืนมีการเปิดเผยรายงานการประชุมของธนาคารกลางสหรัฐฯ ซึ่งระบุว่า กรรมการเฟดมีความเห็นตรงกันว่าควรจะชะลออัตราการปรับขึ้นดอกเบี้ย เพื่อลดความเสี่ยงที่จะมีต่อการเติบโตของเศรษฐกิจ ซึ่งเป็นปัจจัยกดดันให้เงินดอลลาร์ อ่อนค่าลง
โดยมองกรอบค่าเงินบาทวันนี้เคลื่อนไหวที่ ระดับ 33.70 – 34.00 บาท/ดอลลาร์ แนะผู้นำเข้า ควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก แนะขายเงินตราต่างประเทศที่ระดับเหนือ 34.50 บาท/ดอลลาร์